ইনামুল হক

ইনামুল হক (ইংৰাজী: Inamul Haque) অসমৰ এগৰাকী প্ৰসিদ্ধ ৰসায়ন বিজ্ঞানী৷ অসমৰ কটন মহাবিদ্যালয়, শিৱসাগৰ মহাবিদ্যালয় আৰু ডিব্ৰুগড় বিশ্ববিদ্যালয়ত তেওঁ শিক্ষকতা কৰিছিল৷ ১৯৬৮ চনত তেওঁ লণ্ডন বিশ্ববিদ্যালয়ৰ পৰা স্পেকট্ৰ’স্কপি বিষয়ত গৱেষণা কৰি ডক্টৰেট ডিগ্ৰী লাভ কৰে৷   

 জন্ম  
ইনামুল হকৰ জন্ম হৈছিল ১৯৪০ চনৰ এক মাৰ্চত শিৱসাগৰ জিলাৰ মুৰাবজাৰত৷ 

 কেৰিয়াৰ 
তেওঁ ১৯৬৩ চনত কটন মহাবিদ্যালয়ত অধ্যাপক পদত যোগ দি শৈক্ষিক কেৰিয়াৰ আৰম্ভ কৰে৷ ১৯৬৩-৬৫ চনলৈ তেওঁ শিৱসাগৰ মহাবিদ্যালয়ত কাৰ্য্যনিৰ্বাহ কৰে৷ ইয়াৰ পিছতে ১৯৬৫ চনত ইনামুল হকে লণ্ডনৰ ইম্পেৰিয়েল কলেজলৈ গৈ গৱেষণা আৰম্ভ কৰে৷ ১৯৬৮ চনত স্পেকট্ৰ’স্কপি (Spectroscopy) বিষয়ত গৱেষণা কৰি তেওঁ লণ্ডন বিশ্ববিদ্যালয়ৰ পৰা ডক্টৰেট ডিগ্ৰী আৰম্ভ কৰে৷  

অসমলৈ উভতি আহি তেওঁ ডিব্ৰুগড় বিশ্ববিদ্যালয়ত যোগদান কৰে৷ ২০০৩ চনত এই বিশ্ববিদ্যালয়ৰ পৰা অৱসৰ গ্ৰহণ কৰালৈকে তেওঁ আন্তৰাষ্ট্ৰীয় পত্ৰিকাত প্ৰায় ৪৫ খন ৰসায়ন বিজ্ঞান বিষয়ক গৱেষণা পত্ৰ প্ৰকাশ কৰে আৰু ১৫ জন ছাত্ৰ-ছাত্ৰীৰ ডক্টৰেট গৱেষণাৰ তত্তাৱধান কৰে৷ 

ইনামুল হকে ডিব্ৰুগড় বিশ্ববিদ্যালয়ৰ উপাচাৰ্য হিচাপেও কিছুকাল কাৰ্য্যনিৰ্বাহ কৰিছিল৷A collection of life sketches of more than 200 past teachers of Cotton College, Assam . Published by Tarakeswar Choudhury, President, Cotton College Retired Teacher's Forum in May 2011 অৱসৰ গ্ৰহণৰ পিছত তেওঁ ৰেক্টৰ ৰূপে ডিব্ৰুগড়ৰ চল্ট ব্ৰুক একাডেমীত যোগদান কৰে আৰু ৰসায়ন বিজ্ঞানত শিক্ষাদান কৰে৷ " Aswini Dowerah, Director of Saltbrook Academy,  recalled the idea behind the inception of the institution"-The Sentinel. Retrieved 15 June 2012

 মৃত্যু 
চল্ট ব্ৰুক একাডেমীত কাৰ্য্যনিৰ্বাহ কৰি থকাৰ সময়তে ইনামুল হক কৰ্কট ৰোগত আক্ৰান্ত হয়৷ ২০১৪ চনৰ ২ ফেব্ৰুৱাৰীৰ দিনা তেওঁ মৃত্যুবৰণ কৰে৷  

 তথ্য উৎস 

শ্ৰেণী:অসমৰ বিজ্ঞানী
শ্ৰেণী:ৰসায়নবিদ